Klokken 12 lyder der i dag et et signal over det ganske land, som man bør frygte og vide, hvordan man skal gebærde sig, hvis det ikke var en test. Sirenerne afprøves hver nat uden lyd, men én gang om året - den første onsdag i maj kl. 12.00 - demonstreres de med fuld lyd. Samtidig testes også app'en Mobilvarsling, som du kan downloades til din smartphone. Varselssystemet bruges i krisesituationer, og Beredskabsstyrelsen og Rigspolitiet afprøver sirenerne for at teste hele systemet, men også for at minde befolkningen om sirenernes anvendelse og betydning. Under den årlige afprøvning afgives der i alt tre sirenesignaler: Kl. 12:00 ("Gå inden døre") Kl. 12:04 ("Gå inden døre") Kl. 12:08 ("Faren er forbi") Hvordan lyder signalerne under afprøvningen? De to første signaler, der betyder ”Gå inden døre”, er en tone, der stiger hurtigt og falder langsomt igen. Tonen lyder 4 gange, og signalet varer i alt 45 sekunder. Tonen kan illustreres således: Under den årlige afprøvning er det kun en test, men normalt betyder signalet: Gå ind og søg information hos DR eller TV2 Det sidste signal, der betyder ”Faren er forbi”, er én lang tone, der varer i alt 45 sekunder. Signalet betyder normalt: Du kan nu forlade den indendørs beskyttelse. Signalet kan illustreres således: Afprøvning af sms-varslingssystemet Døve, hørehæmmede og døvblinde bliver varslet samtidigt med øvrige borgere, og den årlige afprøvning er således også en test af sms-varslingssystemet. Afprøvning af sirenevarslingssystemet gennem tiderne Juni 1951 – april 1967: Afprøvning hver lørdag kl. 12:00 April 1967 – 24. november 1993: Afprøvning hver onsdag kl. 12:00 4. maj 1994 – i dag: Årlig afprøvning, første onsdag i maj kl. 12:00.

Referat:
Klokken 12 testes sirenesystemet over hele landet. Men hvordan er det nu lige, du skal opføre dig, hvis det ikke var en test?